Lennukipardal olles olin ma loomulikult ärev, sest tegu oli mu esimese lennuga üldse. Tol hetkel mõtlesin, et parem oleks üldse terve lend magada ja uinuda kohe kui lennuk on startinud. Mäletan, et minu istekoht oli kellegi keskealise proua kõrval, kuhu ma pikalt istuma ei jäänud, sest lennuk oli veel maapinnal pagasit laadimas. Kuna mingil põhjusel  olid lennukis ka mu ema ja vanaema, siis kavatsesin nad lennukist üles otsida. Kusjuures ema ma leidsin ülesse, kuid vanaema kohalolek oli mulle suur üllatus, sest ma polnud uskunud, et temagi tuleb. Mäletan, et vanaema kohtasin ma lennukis viisil, kus ühel hetkel emaga vesteldes, tõmbas keegi mind püstijalu selja tagant omale sülle ja hakkas mind kõrva tagant kõditama. Miskuraat?! Ah, vanaema, sina ka siin!